Истанбул е истински рай за туристите – любители на шопинга – тук може да пазаруваш буквално цял ден, без да изчерпаш разнообразието от бутици и брандове. Може да се каже, че е град на контрастите – тук ще намериш както световноизвестните марки, така и турски брандове, които не отстъпват по качество, но струват няколко пъти по-евтино.От европейската страна най-големите и интересни молове са Istinye Park, Zorlu Center, Cevahir Mall, Forum Istanbul, Emaar Square и Mall of Istanbul. Молът Cevahir е един от най-големите в Европа с над 340 магазина. Кварталът Нишанташъ (Nişantasi) e т.нар. Турски Милано на Истанбул. Тук пазаруват доста от заможните хора, като има предимно маркови бутици с европейски стоки и бижутерийни магазини. Пазаруването в Нишанташъ ще се хареса особено много на тези, които ценят лукса. Но дори разходката из квартала е сама по себе си забележителна и изключително приятна. Известният булевард Истиклял (İstiklâl) е дълга 1,5 км. пешеходна зона и популярна туристическа част от Истанбул. Тук по цялата дължина са разположени магазини на масови брандове, но и доста такива за сувенири и аксесоари.